Infúzia

Infúzia, infúzne prípravky sú sterilné kvapalné prípravky, určené k parenterálnemu podávaniu väčších objemov tekutín formou vnútrožilovej kvapôčkovej infúzie. Sú to iónové, molekulárne, alebo koloidné roztoky alebo jemne dispergované emulzie na báze olej - voda. Infúzia je typ injekcie vedľa bolusu.

Infúzia je na rozdiel od injekcie vnútrožilové podanie väčšieho množstva tekutiny, obvykle 500 ml a viac počas dlhšej doby (spravidla minút až hodín). Výnimočne možno aplikovať infúzie aj podkožne (príkladom sú inzulínové pumpy).

 Vlastnosti 
Infúzne roztoky musia spĺňať následujúce kritéria:
 sterilita (nesmie obsahovať živé alebo mŕtve mikroorganizmy)
 apyrogenita (nesmie obsahovať látky vyvolávajúce horúčku)
 izotonicita (musí mať rovnaký osmotický tlak ako krv)
 izoacidita (musí mať rovnaké pH ako krv)
 izoviskozita (v prípade krvných náhrad je nutné dbať, aby prípravok mal rovnakú viskozitu ako krv)

Na infúzie sú na rozdiel od injekcií kladené prísnejšie kritéria, pretože dodávajú do organizmu omnoho viac kvapaliny.

 Infúzie podľa použitia 
 ako vehikulum pre liečivá
 pre parenterálnu výživu (cukry, aminokyseliny, tukové emulzie)
 pre poruchu zloženia a množstva telových tekutín
 ako náhrada krvnej plazmy

 Výroba 
Výroba infúzií prebieha za rovnakých podmienok ako výroba injekcií. Rozpúšťadlom pre infúzie je injekčná voda (aqua pro injectione). Pre výrobu tukových emulzií sa používajú emulgátory (sójové fosfolipidy). Osmotický tlak sa upravuje chloridom sodným.
Ako obaly sa používajú sklené alebo plastové fľaše.

 Iné projekty 

 Zdroj 

Kategória:Liekové formy
Kategória:Liečba
Kategória:Žily